### 1.      Indkaldelse af stedfortræder til Kommunalbestyrelsens konstituerende møde

**Åbent**

Sagsnr.: 326-2017-36316       J.nr.: 00.22.02           Dokumentnr.:
326-2017-259194

**Sagstype**

Beslutning.

**Resume og sagens baggrund**

Jesper Mathiesen (A) har meldt afbud til Kommunalbestyrelsens
konstituerende møde den 1. december 2017.

Indkaldelse til det konstituerende møde er foretaget af Danny Nilsson
Glahn, der længst har været medlem af Kommunalbestyrelsen.

Paw Nørgaard har derfor på A-gruppens anmodning indkaldt 1.
stedfortræder, Lærke Christensen, til at deltage i det konstituerende møde.

**Indstillinger**

Kommunaldirektøren indstiller, at Kommunalbestyrelsen
træffer beslutning om, hvorvidt betingelserne for stedfortræderens indtræden er
til stede, d.v.s.

- at
der foreligger et forfald, der berettiger til stedfortræderindkaldelse, jfr. nedenstående,
samt

- at
stedfortræderen er rette stedfortræder og valgbar.

**Behandling**

Kommunalbestyrelsen.

**Sagsfremstilling**

Lovgrundlaget er den kommunale styrelseslov, § 15, stk. 1,
ifølge hvilken stedfortræder kan kræves indkaldt ved afbud fra et medlem til
bl.a. Kommunalbestyrelsens konstituerende møde.

Jfr. lovens § 15, stk. 4 skal Kommunalbestyrelsen træffe
beslutning om, hvorvidt betingelserne for stedfortræderens indtræden er til
stede, d.v.s. om der foreligger et forfald, der berettiger til
stedfortræderindkaldelse (helbredstilstand, graviditet, barsel eller adoption,
varetagelse af andet offentligt hverv, forretninger eller lignende), samt om stedfortræderen
er rette stedfortræder og valgbar.